Félrevert harangos napok
Undok, füstös tűz-cafatokban
Hullott reám a nyomoruság
S az iszonyat, ez a vad husáng
Veri busan lelkem tetőjét
S félek, hogy eloltja a fájást,
Óh, fájás, fájj tovább és jobban.

Nekem a tűzvész már az élet.
A félrevert harangos napok,
Kinok, tébolyok és haragok,
Végső szándék, hamvadás-hajnal
S jaj nekem, ha elfogy a fájás.
Lobogjatok kínok, hadd égjek.
 
Versek